b'\n_START_ARTICLE_\nArthus-Bertrand\n_START_SECTION_\nHistorie\n_START_PARAGRAPH_\nFirmaet regner sin historie tilbake til 1803, da offiseren Claude Arthus-Bertrand etablerte en bokhandlerforretning i Paris. Samme \xc3\xa5r startet Michel-Ange Marion en broderiforretning, som leverte faner til den franske h\xc3\xa6ren. De to firmaene gikk sammen i 1863 og fortsatte produksjonen av milit\xc3\xa6re faner og insignier. _NEWLINE_Firmaet etablerte seg som et av de ledende innen design og produksjon av ordenstegn og ble offisiell leverand\xc3\xb8r av slike for en rekke lands regjeringer. Arthus-Bertrand har ogs\xc3\xa5 framstilt kronregalier, som kroner og septre, og insignier som marskalkstaver og seremonielle sverd. Virksomheten er utvidet til ogs\xc3\xa5 \xc3\xa5 omfatte smykkeproduksjon. _NEWLINE_Fr\xc3\xa9d\xc3\xa9ric Auguste Bartholdi og Fernand L\xc3\xa9ger er blant kunstnerne som har utf\xc3\xb8rt arbeid for Arthus-Bertrand.\n_START_SECTION_\nEierskap\n_START_PARAGRAPH_\nArthus-Bertrand har v\xc3\xa6rt et familieeid firma. I 2012 kj\xc3\xb8pte Guerrand-Herm\xc3\xa8s fra  Herm\xc3\xa8s-familien 45\xc2\xa0% av Arthus-Bertrand.'